|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 11.04.2025** |  |  |
|  |  |  |

**Οριστικοί πίνακες του ειδικού προγράμματος απασχόλησης   
500 τραυματιοφορέων στον δημόσιο τομέα της υγείας**

Αναρτήθηκαν σήμερα, Παρασκευή 11 Απριλίου, στον ιστότοπο της Δημόσιας Υπηρεσίας Απασχόλησης [www.dypa.gov.gr](http://www.dypa.gov.gr) οι οριστικοί πίνακες κατάταξης ωφελούμενων και αποκλειομένων της δράσης «Ειδικό πρόγραμμα απασχόλησης 500 τραυματιοφορέων στον δημόσιο τομέα της υγείας» της ΔΥΠΑ.

Στόχος του προγράμματος είναι η άμεση αντιμετώπιση της ανεργίας εγγεγραμμένων ανέργων με χαμηλή εξειδίκευση, με έμφαση στη μακροχρόνια ανεργία και την ανεργία των νέων. Αντικείμενο του προγράμματος είναι η δημιουργία 500 νέων θέσεων πλήρους απασχόλησης μέσω της τοποθέτησης προσωπικού σε φορείς του Υπουργείου Υγείας. Οι ωφελούμενοι θα απασχοληθούν στον κλάδο ΥΕ Βοηθητικού Υγειονομικού Προσωπικού και συγκεκριμένα στην ειδικότητα ΥΕ Μεταφορέων Ασθενών ή ΥΕ Τραυματιοφορέων, για χρονικό διάστημα 12 μηνών και με ακαθάριστες μηνιαίες αποδοχές έως 1.050 ευρώ.

Οι πίνακες έχουν αναρτηθεί στη διεύθυνση:

<https://www.dypa.gov.gr/active-employment-policies/eidiko-programma-apasxolisis-500-travmatioforeon-ston-dimosio-tomea-ths-ygeias>

Συγκεκριμένα, η διαδρομή είναι: dypa.gov.gr → Προγράμματα Απασχόλησης → Κλειστά Προγράμματα → Προγράμματα Απασχόλησης στον Δημόσιο Τομέα → Ειδικό πρόγραμμα απασχόλησης 500 τραυματιοφορέων στον δημόσιο τομέα της υγείας (Νομικό Πλαίσιο – Υποστηρικτικό Υλικό).

Οι ενδιαφερόμενοι έχουν τη δυνατότητα να ενημερωθούν για την ηλεκτρονική τους αίτηση και τη μοριοδότησή τους με τους ακόλουθους τρόπους:

• Μέσω των ηλεκτρονικών υπηρεσιών της ΔΥΠΑ στην καρτέλα της αίτησής τους ή

• Από τον οριστικό πίνακα κατάταξης ανέργων με τον αριθμό πρωτοκόλλου της αίτησής τους και σε περίπτωση αποκλεισμού τους για τον λόγο που αποκλείστηκαν, από τον οριστικό πίνακα αποκλειομένων.

Οι επιτυχόντες δεν θα προσέρχονται στα Κέντρα Προώθησης Απασχόλησης (ΚΠΑ2) της ΔΥΠΑ καθώς η διαδικασία ενημέρωσης και υπόδειξής τους στους επιβλέποντες φορείς και υπηρεσίες τοποθέτησης θα πραγματοποιηθεί μέσω τηλεφωνικής ή ηλεκτρονικής επικοινωνίας. Για την προσκόμιση των απαραίτητων δικαιολογητικών στις υπηρεσίες τοποθέτησης και για κάθε άλλη πληροφορία, οι ωφελούμενοι μπορούν να ενημερωθούν από τον ιστότοπο της ΔΥΠΑ στην παραπάνω διεύθυνση.

Ο συνολικός προϋπολογισμός του προγράμματος ανέρχεται σε 7.800.000 ευρώ.